ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,947 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 67,806 பேர் கொவிட் தொற்றால் பாதிக்கப்பட்டுள்ளனர். இது 0.15 சதவீதமாகும்.
தொற்றிலிருந்து மீண்டவர்களின் விகிதம் 98.66 சதவீதம்.
கடந்த 24 மணி நேரத்தில் 9,833 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,42,92,854 பேர்.
கடந்த 24 மணி நேரத்தில் 10,112 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 7.03%. வாராந்திர பாதிப்பு விகிதம் 5.43% . இதுவரை மொத்தம் 92.54 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,43,899 பரிசோதனைகள் நடத்தப்பட்டுள்ளன.
பாதுகாப்பு அமைச்சகம்
அமெரிக்க கடற்படை தலைவர் அட்மிரல் மைக்கேல் கில்டே இந்தியா வருகை
அமெரிக்க கடற்படையின் கடற்படை நடவடிக்கைகள் தலைவரான அட்மிரல் மைக்கேல் கில்டே அக்டோபர் 11-15 முதல் ஐந்து நாட்கள் பயணமாக இந்தியா வருகை தந்துள்ளார்.
இந்திய கடற்படைத் தலைவர் அட்மிரல் கரம்பீர் சிங் மற்றும் இதர உயர் அதிகாரிகளுடன் அட்மிரல் கில்டே உரையாடவுள்ளார். இந்திய கடற்படையின் மேற்கு கடற்படை தளம்  மற்றும் கிழக்கு கடற்படை தளம்  ஆகியவற்றை அட்மிரல் கில்டே பார்வையிட்டு, அவற்றின் தளபதிகளுடன் உரையாடவுள்ளார்.
இந்தியாவும் அமெரிக்காவும் பாரம்பரியமாக நெருக்கமான நட்புறவுகளைப் பேணி வருகின்றன. இரு நாடுகளுக்கிடையேயான பாதுகாப்பு துறை உறவு பரஸ்பர நம்பிக்கை மற்றும் நம்பிக்கையின் அடிப்படையில் அமைந்ததாகும், ஜூன் 16 அன்று இந்தியாவுக்கு முக்கிய 'பாதுகாப்பு பங்குதாரர்’ அந்தஸ்து வழங்கப்பட்ட பிறகு இது இன்னும் வலுப்பட்டுள்ளது.
மேலும், சில அடிப்படை ஒப்பந்தங்களை இரு நாடுகளும் நிறைவேற்றியுள்ளன. 2015-ம் ஆண்டில் கையெழுத்திடப்பட்ட பாதுகாப்பு கட்டமைப்பு ஒப்பந்தம், 2016-ல் கையெழுத்திடப்பட்ட சரக்கு பரிமாற்ற புரிந்துணர்வு ஒப்பந்தம் ஆகியவை இதில் அடங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763116
----
(Visitor Counter : 186
ரசாயனம் மற்றும் உரங்கள் அமைச்சகம்
உயிர் காக்கும் மருந்துகள் குறித்த விழிப்புணர்வுக்கு அரசு எடுத்துவரும் நடவடிக்கைகள்
நாடு முழுவதும் டிசம்பர் 12, 2021 அன்றைய நிலவரப்படி 8578 பிரதமரின் மக்கள் மருந்தகங்கள்  செயல்பட்டு வருகின்றன . இதில் தமிழகத்தில் 862 மருந்தகங்கள் செயல்பட்டு வருகின்றன.
உயிர் காக்கும் மருந்துகள் தகவல் தொழில்நுட்பத்தின் உதவியுடன் அனைத்துப் பகுதிகளுக்கும் எளிதில் கிடைக்கும் வகையில் இந்த திட்டம் செயல்படுத்தப்பட்டு வருகிறது. இதற்காக சென்னை, கவுஹாத்தி, குர்காம் ஆகிய 3 இடங்களில் மருந்து கிடங்குகளும், 39 விநியோகஸ்தர்கள் நியமிக்கப்பட்டுள்ளனர்.
இந்திய மருந்து மற்றும் மருத்துவக் கருவிகள் அலுவலகம் சார்பில் பிரதம மந்திரி மக்கள் மருந்தகத் திட்டம் குறித்து தொலைக்காட்சி, வானொலி , சினிமா, டிஜிட்டல் விளம்பரம், முகநூல், டுவிட்டர், இன்ஸ்டாகிராம், யூடியூப் ஆகியவற்றின் மூலம் விழிப்புணர்வு ஏற்படுத்தப்பட்டு வருகிறது. மேலும் இத்திட்டம் குறித்து மக்களுக்குத் தெரியப்படுத்தும் வகையில், இந்த அலுவலகம் பயிற்சிப் பட்டறை, கருத்தரங்குகள் ஆகியவற்றை நடத்தி வருகிறது. மேலும் இந்தத் திட்டத்தில் சாதனைகள் மற்றும் விழிப்புணர்வு குறித்து மக்களுக்கு தெரிவிக்கும் வகையில் ஒவ்வொரு ஆண்டும் மார்ச் 7ஆம் தேதி மக்கள் மருந்தக தினம் கொண்டாடப்படுகிறது.
இந்த தகவலை மத்திய ரசாயனம் மற்றும் உரத் துறை அமைச்சர் டாக்டர். மன்சுக் மாண்டவியா மக்களவையில் இன்று கேள்விக்கு எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் மற்றும் யூனியன் பிரதேசங்களில் கொவிட் தடுப்புமருந்து வழங்கல் நிலைமையை மத்திய சுகாதார செயலாளர் ஆய்வு செய்தார்
மாநிலங்கள் மற்றும் யூனியன் பிரதேசங்களில் கொவிட் தடுப்புமருந்து வழங்கல் நிலைமையை மத்திய சுகாதார செயலாளர் திரு ராஜேஷ் பூஷன் இன்று ஆய்வு செய்தார்.
மாநிலங்கள் மற்றும் யூனியன் பிரதேசங்களின் சுகாதாரத்துறை செயலாளர்கள் மற்றும் தேசிய சுகாதார இயக்கத்தின் மாநில நிர்வாக இயக்குநர்களுடன் காணொலி மூலம் நடைபெற்ற கூட்டத்தில், கொவிட் தடுப்புமருந்து வழங்கல் நடவடிக்கையை சிறப்பான முறையில் செயல்படுத்தி வருவதற்காக அனைத்து மாநிலங்கள் மற்றும் யூனியன் பிரதேசங்களை மத்திய சுகாதார செயலாளர் பாராட்டினார்.
இந்தியா கடந்து வந்துள்ள சர்வதேச மைல்கற்கள் குறித்து பேசிய அவர், பத்து லட்சம், இருபது லட்சம் மற்றும் முப்பது லட்சம் பேருக்கு தடுப்புமருந்தை குறுகிய காலத்தில் வழங்கிய நாடு இந்தியா என்று கூறினார்.
தடுப்பு மருந்து அதிகம் பேருக்கு சென்றடைவதை உறுதி செய்யுமாறு மாநிலங்கள் மற்றும் யூனியன் பிரதேசங்களை மத்திய சுகாதார செயலாளர் கேட்டுக்கொண்டார். தடுப்பு மருந்து வழங்கலில் உள்ள பிரச்சினைகள் குறித்தும் விரிவாக விவாதிக்கப்பட்டது.
உலகின் மிகப்பெரிய தடுப்புமருந்து வழங்கல் நடவடிக்கைகளில் ஒன்றான இந்தியாவின் கொவிட் தடுப்பூசி விநியோக செயல்முறை, 2021 ஜனவரி 16 அன்று பிரதமரால் தொடங்கி வைக்கப்பட்டது.
அறிவியல் மற்றும் தொழில்நுட்பத்துறை
செயற்கைக் கோள்கள் சுற்றிக்கொண்டிருக்கும் புவியின் காந்தப்புலத்தில் உள்ள மின்னணு கள கட்டமைப்பு பற்றி ஆய்வு
செயற்கைக் கோள்கள் சுற்றிக்கொண்டிருக்கும் புவியின் காந்தப்புலத்தில் உள்ள மின்னணு கள கட்டமைப்பு பற்றி ஆய்வினை, மத்திய அறிவியல் தொழில் நுட்பத்துறையின் கீழ் செயல்படும் இந்திய நிலகாந்தவியல் நிறுவனத்தின் விஞ்ஞானிகள் மேற்கொண்டுள்ளனர். இது குறித்த கூடுதல் விவரங்களுக்கு : https://pib.gov.in/PressReleasePage.aspx?PRID=1619551
(Visitor Counter : 159
நிதி அமைச்சகம்
மத்திய பட்ஜெட் 2023-24 தொடர்பான பட்ஜெட்டுக்கு முந்தைய ஆலோசனைக் கூட்டங்களை மத்திய நிதியமைச்சர் திருமதி. நிர்மலா சீதாராமன் நிறைவு செய்தார்
மத்திய பட்ஜெட் 2023-24 தொடர்பான பட்ஜெட்டுக்கு முந்தைய ஆலோசனைக்கூட்டங்கள் காணொலி வாயிலாக நவம்பர் 21 முதல் 28-ஆம் தேதி வரை மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி. நிர்மலா சீதாராமன் தலைமையில் நடைபெற்றது. இந்த கூட்டங்கள் இன்று நிறைவடைந்தது.
சம்பந்தப்பட்ட ஏழு குழுக்களைச் சேர்ந்த 110 பிரதிநிதிகள் இந்த கூட்டங்களுக்கு அழைக்கப்பட்டு அவர்கள் இதில் பங்கேற்றனர். இந்த காலகட்டத்தில் எட்டு கூட்டங்களுக்கு திட்டமிடப்பட்டு, அவை நடத்தப்பட்டன. வேளாண் மற்றும் உணவுப் பதப்படுத்துதல் துறையைச் சேர்ந்த வல்லுநர்கள் மற்றும் பிரதிநிதிகள், தொழில்துறை உள்கட்டமைப்பு மற்றும் பருவநிலை மாற்றம், நிதித்துறை மற்றும் முதலீட்டுச் சந்தைகள், சேவைகள் மற்றும் வர்த்தகம், சமூகத் துறைகள், தொழில்சங்கங்கள் மற்றும் தொழிலாளர் அமைப்புகள், பொருளாதார வல்லுநர்கள் உள்ளிட்ட பல்வேறு பிரிவினர் இக்கூட்டங்களில் பங்கேற்றனர்.
மத்திய நிதித்துறை இணையமைச்சர்கள் திரு. பங்கஜ் சௌத்ரி, திரு. பகவத் கிருஷ்ணராவ் காரத், நிதித்துறை செயலாளர் திரு. சோமநாதன், பொருளாதார விவகாரங்களுக்கான செயலாளர் திரு. அஜய் சேத், தலைமைப் பொருளாதார ஆலோசகர் திரு. அனந்த நாகேஸ்வரன் உள்ளிட்டோரும் நிதித்துறையின் மூத்த அதிகாரிகளும் இக்கூட்டங்களில் பங்கேற்றனர். பிற துறைகள் மற்றும் அமைச்சகங்களின் செயலாளர்கள் காணொலி வாயிலாக கூட்டங்களில் கலந்து கொண்டனர்.
பல்வேறு துறைகளைச் சேர்ந்த வல்லுநர்கள் பட்ஜெட் தொடர்பான ஆலோசனைகளை அரசுக்கு வழங்கினர். சிறு, குறு, நடுத்தர நிறுவனங்களுக்கான பசுமை சான்றிதழ் வழங்குதல், நகர்ப்புற வேலைவாய்ப்பு உறுதித் திட்டம், புதுமைக் கண்டுபிடிப்புகள் தொடர்பான வழித்தடங்களை உருவாக்குதல், உள்நாட்டு விநியோகச் சங்கிலியை மேம்படுத்துவது தொடர்பான திட்டங்கள், மின்சார வாகனங்களுக்கான வரிக்குறைப்பு, குழந்தைகளுக்கான நலத்திட்டங்கள், நீர் மற்றும் துப்புரவுக்கான தேசிய ஒழுங்குமுறை ஆணையம், அமைப்புசாரா தொழிலாளர்களுக்கான நலத்திட்டங்கள் உள்ளிட்ட பல்வேறு அம்சங்கள் தொடர்பாக பல்துறை பிரதிநிதிகள் ஆலோசனைகளை வழங்கினர்.
ஆலோசனைகளை வழங்கிய பிரதிநிதிகளுக்கு நன்றி தெரிவித்த நிதியமைச்சர், 2023-24 பட்ஜெட் தயாரிக்கும்போது இந்த ஆலோசனைகள் கவனத்துடன் பரிசீலிக்கப்படும் என்று உறுதியளித்தார்.
சுற்றுச்சூழல் மற்றும் வனத்துறை அமைச்சகம்
விலங்கு நல வாரியத்தின் கடமை அனைத்து உயிரினங்களையும் பாதுகாப்பதாகும் : திரு.எஸ்.பி.குப்தா தலைவர், இந்திய விலங்கு நல வாரியம்
1960-ஆம் ஆண்டின் விலங்குகளைக் கொடுமைப் படுத்துவதற்கு எதிரான சட்டத்தின் 4-ஆவது பிரிவின் கீழ் விலங்குகள் நல வாரியம் 1962-ஆம் ஆண்டு அமைக்கப்பட்டது. விலங்குகள் நலச் சட்டங்களை நாட்டில் சரியான முறையில் செயல்படுத்துவதை வாரியம் உறுதி செய்கிறது. மேலும், மத்திய, மாநில அரசுகளுக்கு விலங்குகள் நல விவகாரங்கள் தொடர்பாக ஆலோசனைகளையும், விலங்கு நல அமைப்புகளுக்கு மானியங்களையும் வழங்குகிறது. இந்தச் சட்டத்தின்படி, வாரியத்திற்கு 28 உறுப்பினர்கள் உள்ளனர். இவர்களில் ஆறு பேர் நாடாளுமன்ற உறுப்பினர்கள் . “மனிதர்களைத் தவிர அனைத்து உயிரினங்களைக் கொடுமைப்படுத்துவதையும் அவற்றின் வலி மற்றும் பாதிப்புகளையும் தடுப்பதே வாரியத்தின் கடமையாகும். அதனால்தான், எறும்புகள் முதல் யானைகள் வரை அனைத்தையும் பாதுகாப்போம் என்பது எங்கள் மந்திரமாகும்” என்று இந்திய விலங்குகள் நல வாரியத்தின் தலைவர் திரு. எஸ்.பி.குப்தா தெரிவித்துள்ளார். விலங்குகள் நல வாரியத்தின் முக்கிய முன் முயற்சிகள் குறித்து புதுதில்லியில் அவர் செய்தியாளர்களுக்கு விளக்கினார்.
மாநில விலங்குகள் நல வாரியம் / விலங்குகள் மீதான கொடுமை தடுப்புக்கான மாவட்ட சபை :
இந்திய விலங்கு நல வாரியத்துக்கு கீழ்மட்ட அளவில் விலங்குகள் கொடுமைப்படுத்தப்படுவதைத் தடுக்க கட்டமைப்பு இல்லை. இந்த விஷயம் 2008-ஆம் ஆண்டு உச்சநீதிமன்றத்திற்கு வந்தபோது விலங்குகளைக் கொடுமைப்படுத்துவதைத் தடுக்க தேசிய அளவிலும், மாநில அளவிலும், மாவட்ட அளவிலும் மூன்றடுக்கு முறையில் வாரியங்கள் அமைக்கப்பட வேண்டும் என்று உத்தரவிடப்பட்டது. ஆனால், துரதிர்ஷ்டவசமாக விலங்குகள் நல வாரியம் மீண்டும் மீண்டும் வலியுறுத்தியும் மாநில அரசுகள் மற்றும் யூனியன் பிரதேசங்கள் இதில் தீவிரம் காட்டவில்லை. எனவே, வாரியம் அண்மையில் அனைத்து மாநிலங்கள் மற்றும் யூனியன் பிரதேசங்களுக்கு மூன்றடுக்கு முறையை விரைவாக அமைத்து விலங்குகள் நலச் சட்டத்தை சிறப்பாக செயல்படுத்த வேண்டும் என்று கடுமையாக அறிவுறுத்தியுள்ளது.
பிரதமர் அலுவலகம்
குவாட் தலைவர்களின் மெய்நிகர் உச்சிமாநாட்டில் பிரதமர் பங்கேற்பு
குவாட் அமைப்பின் தலைவர்கள் பங்கேற்ற மெய்நிகர் உச்சிமாநாட்டில், அமெரிக்க அதிபர் ஜோ பைடன், ஆஸ்திரேலிய பிரதமர் ஸ்காட் மோரிசன், ஜப்பான் பிரதமர் பியூமியோ கிஷிடா ஆகியோருடன் பிரதமர் கலந்து கொண்டார்.
2021 செப்டம்பரில் நடைபெற்ற குவாட் உச்சிமாநாட்டுக்கு பின்னர், அந்த அமைப்பு மேற்கொண்ட நடவடிக்கைகளின் முன்னேற்றம் குறித்து கூட்டத்தில் ஆய்வு செய்யப்பட்டது. இந்த ஆண்டின் பிற்பகுதியில் ஜப்பானில் நடைபெறவுள்ள உச்சிமாநாட்டைக் கருத்தில் கொண்டு ஒத்துழைப்பை அதிகரிக்க தலைவர்கள் ஒப்புக்கொண்டனர்.
இந்தோ-பசிபிக் பிராந்தியத்தில் அமைதி, ஸ்திரத்தன்மை, முன்னேற்றம் ஆகிய முக்கிய நோக்கங்களில் குவாட் அமைப்பு கவனம் செலுத்த வேண்டும் என்று பிரதமர் வலியுறுத்தினார். மனிதநேயம், பேரிடர் நிவாரணம், கடன் நிலைத்தன்மை, விநியோக சங்கிலிகள், தூய்மையான எரிசக்தி, தொடர்பு மற்றும் திறன் மேம்பாடு போன்ற விஷயங்களில் குவாட் அமைப்புக்கு உள்ளே உறுதியான, நடைமுறைக்கு ஏற்ற ஒத்துழைப்பு இருக்க வேண்டும் என்று அவர் கேட்டுக்கொண்டார்.
உக்ரைனில் ஏற்பட்டுள்ள நிலவரம் குறித்தும் கூட்டத்தில் விவாதிக்கப்பட்டது. பேச்சு வார்த்தை மற்றும் ராஜீய ரீதியில் பிரச்சினைக்கு தீர்வுகாண முன்வரவேண்டும் என்று பிரதமர் கேட்டுக் கொண்டார்.
சிறப்பு சேவைகள் மற்றும் கட்டுரைகள்
கோபாலபுரம் தபால் நிலையத்திற்கு வாடகை கட்டிடம் தேவை
கோபாலபுரம் சென்னை 600086, தபால் நிலையம் இயங்குவதற்கு அந்தந்த பகுதியிலோ அல்லது அருகாமையிலோ  வாடகைக்கு கட்டிடம் தேவை. சுமார் 1500 சதுர அடி பரப்பளவுடன், தண்ணீர் வசதி, மின்சார வசதி, பார்க்கிங் இடம், கழிப்பறை வசதி உடைய கட்டிட உரிமையாளர்கள் சீல் வைக்கப்பட்ட கவரில் தங்களுடைய விருப்பக் கடிதங்களை “மு.ஸ்ரீராமன் முது நிலை அஞ்சல் கண்காணிப்பாளர், சென்னை மத்திய கோட்டம், சென்னை 600017” என்ற முகவரிக்கு தங்களுடைய விதிமுறைகள் மற்றும் நிபந்தனைகள் அடங்கிய தபால்களை 15.09.2021 அதற்குள் அனுப்பி வைக்கவும். குறைந்த கால வாடகை ஒப்பந்தம் – ஐந்து வருடங்கள்.
பொதுத்துறை / அரசுத்துறை சார்ந்த இடங்களுக்கு முன்னுரிமை வழங்கப்படும். தபால் அலுவலக வாடகைக்கு விடும் கட்டிடம் தரை தளமாக இருந்தால் நல்லது. குத்தகை ஒப்பந்தத்தின் பதிவு கட்டணத்தை கட்டிட உரிமையாளரே ஏற்க வேண்டும். ரியல் எஸ்டேட் முகவர்கள் மற்றும் இடைத்தரகர்களின் விண்ணப்பங்கள் ஏற்றுக்கொள்ளப்பட மாட்டாது.
எந்த விண்ணப்பங்களையும் ஏற்பதற்கும் நிராகரிப்பதற்கும் தபால்துறைக்கு அதிகாரம் உள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 142.47 கோடியைக் கடந்தது
நாட்டில் கடந்த 24 மணி நேரத்தில் 72,87,547 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 142.47 கோடியைக்  கடந்தது. 1,51,91,424 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 6,450 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,43,945. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 61 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 6,358 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 75,456 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,35,495 கொவிட் பரிசோதனைகள் செய்யப்பட்டன. இதுவரை சுமார் 67.41 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 44 நாட்களில் 1 சதவீதத்திற்கும் குறைவாக நீடித்து, தற்போது 0.64 சதவீதமாக உள்ளது. தினசரித் தொற்று விகிதம் 0.61 சதவீதமாக பதிவாகியுள்ளது. இந்த எண்ணிக்கை தொடர்ந்து 85 நாட்களாக 2 சதவீதத்திற்குக் கீழே 120 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785694
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வெளிகளுக்கான திட்டமிடல், நீர் நிர்வாகம், போக்குவரத்து நிர்வாகம் ஆகிய துறைகளின் தொழில்நுட்ப ஒத்துழைப்புக்கென இந்தியாவுக்கும் நெதர்லாந்துக்கும் இடையிலான புரிந்துணர்வு ஒப்பந்த விரிவாக்கத்துக்கு மத்திய அமைச்சரவை ஒப்புதல்
விண்வெளி திட்டங்கள், நீர் நிர்வாகம், போக்குவரத்து நிர்வாகம் ஆகிய துறைகளின் தொழில்நுட்ப ஒத்துழைப்புக்கென இந்தியாவுக்கும் நெதர்லாந்துக்கும் இடையிலான புரிந்துணர்வு ஒப்பந்தம் குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் விளக்கம் அளிக்கப்பட்டது.
விவரங்கள் :
விண்வெளி திட்டங்கள், நீர் நிர்வாகம், , சமத்துவ அடிப்படையிலான போக்குவரத்து நிர்வாகம், குறைந்த விலை வீட்டுவசதி, அதிநவீன நகர மேம்பாடு, குடிநீர் வழங்குதல் மற்றும் கழிவுநீர் அமைப்பு ஆகியவற்றுக்கான புவியியல் தகவல் அமைப்பு, கழிவுநீர் மறு சுழற்சி, நீர் நிலைகளை செயற்கை முறையில் நிரப்பி நீர்நிலையங்களை பாதுகாத்தல், ஒருங்கிணைந்த திடக் கழிவு மேம்பாடு, பாரம்பரிய இடங்கள் பாதுகாப்பு, ஆகிய துறைகளில் கையெழுத்திட்ட தரப்பினருக்கு இடையே ஒத்துழைப்பை வலுப்படுத்துவதை இந்த புரிந்துணர்வு ஒப்பந்தம் நோக்கமாகக் கொண்டது.
அமலாக்க அணுகுமுறை :
இந்த புரிந்துணர்வு ஒப்பந்தத்தின் கீழ் இந்தியா – நெதர்லாந்து கூட்டுப்பணிக்குழு அமைக்கப்படும். புரிந்துணர்வு கட்டமைப்பின்படி ஒத்துழைப்பு திட்டங்களை உருவாக்கி அமல்படுத்துவதற்கு இந்தக் குழு உதவும். இந்தக் கூட்டுப்பணிக்குழு ஆண்டுக்கு ஒருமுறை இங்கிலாந்திலும் நெதர்லாந்திலும் மாறி மாறி கூடி விவாதித்து செயல்படும்.
முக்கிய தாக்கம் :
விண்வெளி திட்டங்கள், நீர் மேலாண்மை, இருநாடுகளுக்கும் இடையிலான போக்குவரத்து மேலாண்மை ஆகிய துறைகளில் இருதரப்பு ஒத்துழைப்பை இந்த புரிந்துணர்வு ஒப்பந்தம் மேம்படுத்தும்.
பயனாளிகள்:
விண்வெளி திட்டங்கள், நீர் மேலாண்மை, போக்குவரத்து மேலாண்மை, அதிநவீன நகரங்கள் மேம்பாடு, குறைந்தவிலை வீட்டுவசதி, கழிவு மேலாண்மை, நகர்ப்புறச் சுற்றுச்சூழல் மற்றும் பாரம்பரிய இடங்கள் பாதுகாப்பு ஆகிய துறைகளில் வேலைவாய்ப்பை இந்த புரிந்துணர்வு ஒப்பந்தம் உருவாக்கும் என்று எதிர்பார்க்கப்படுகிறது.
-----
(Visitor Counter : 93
உள்துறை அமைச்சகம்
மக்கள் பிரதிநிதியாக 20-வது வருடத்தில் அடியெடுத்து வைத்துள்ள பிரதமர் திரு நரேந்திர மோடிக்கு உள்துறை அமைச்சர் திரு அமித் ஷா வாழ்த்து
மக்கள் பிரதிநிதியாக 20-வது வருடத்தில் அடியெடுத்து வைத்துள்ள பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா இன்று வாழ்த்து தெரிவித்துள்ளார்.
இதுகுறித்து தனது டிவிட்டர் பக்கத்தில் பதிவிட்டுள்ள திரு அமித் ஷா, "நமது நாட்டின் வரலாற்றில் அக்டோபர் 7 மிக முக்கிய நாளாகும். 2001-ஆம் ஆண்டின் இதே நாளில்தான் குஜராத்தின் முதல்வராக திரு நரேந்திர மோடி பொறுப்பேற்றார். அன்றிலிருந்து தொய்வில்லாமல் மக்களுக்காகவும் நாட்டுக்காகவும் தொடர்ந்து பணியாற்றி வருகிறார்," என்று கூறியுள்ளார்.
பிரதமர் திரு நரேந்திர மோடியின் எண்ணங்களாலும், லட்சியங்களாலும், பண்புகளாலும் கவரப்பட்டு ஒவ்வொரு இந்தியரும் தற்போது இந்தியாவை உலகத்தின் தலைமைப் பொறுப்பில் நிலைநிறுத்த பணியாற்றிக் கொண்டிருக்கிறார்கள் என்று அவர் கூறினார்.
பிரதமர் திரு நரேந்திர மோடியின் சிறப்பான தலைமை மற்றும் வழிகாட்டுதலின் கீழ் நாட்டுக்காக பணியாற்றுவது தனக்கு மிகவும் பெருமை அளிக்கிறது என்று திரு அமித் ஷா மேலும் கூறினார்.
130 கோடி இந்தியர்களின் எண்ணங்களை பிரதமர் மோடியால் மட்டுமே புரிந்து கொள்ள முடியும் என்று கூறிய அவர், குஜராத்தின் முதல்வராக வளர்ச்சிக்கான புரட்சியை அம்மாநிலத்தில் உருவாக்கிய திரு மோடி, தற்போது பிரதமராக மிகவும் சிறப்பாக பணியாற்றி கொண்டிருப்பதாக கூறினார்.
ஏழைகள், விவசாயிகள், பெண்கள், மற்றும் சமுதாயத்தில் நலிவுற்ற பிரிவினருக்கு பல்வேறு வரலாற்று சிறப்புமிக்க திட்டங்களின் மூலம் அதிகாரம் அளித்து, அவர்களின் வாழ்வில் நேர்மறை மாற்றத்தை பிரதமர் உருவாக்கி வருவதாக உள்துறை அமைச்சர் தெரிவித்தார்.
புஜ்ஜை நிலநடுக்கத்தின் பாதிப்பில் இருந்து மீட்டு வளர்ச்சிப் பாதையில் வழி நடத்தியதில் ஆகட்டும், குஜராத்தை அமைதி மற்றும் நல்லிணக்கத்தின் அடையாளமாக மாற்றியதில் ஆகட்டும், கடுமையான உழைப்பு மற்றும் தொலை நோக்குப் பார்வையோடு குஜராத்தை போன்ற வளர்ச்சியை நாடு முழுவதும் ஏற்படுத்துவதில் ஆகட்டும், இவை அனைத்துமே மோடி அவர்களின் ஓய்வில்லா உழைப்பின் விளைவுகள் தான் என்று திரு அமித் ஷா கூறினார்.
------
(Visitor Counter : 86
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.17 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 21,63,248 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 40,750 கொவிட் சிகிச்சை பெறுபவர்கள் எண்ணிக்கை 0.09 சதவீதமாக உள்ளது.
குணமடைந்தோர் விகிதம் தற்போது 98.72 சதவீதம்
கடந்த 24 மணி நேரத்தில் 4,474 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,13,999 என அதிகரித்துள்ளது.
கடந்த 24 மணி நேரத்தில் 3,272 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.47 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,16,916 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863229
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட, 21.90 லட்சம் விவசாயிகளிடமிருந்து நெல் கொள்முதல் : ரூ.48,766.12 கோடி குறைந்த பட்ச ஆதரவு விலை
தமிழகம், பஞ்சாப் உட்பட 10 மாநிலங்கள், யூனியன் பிரதேசங்களில், காரீப் பருவ நெல் கொள்முதல் சுமுகமாக நடக்கிறது. நெல் கொள்முதலுக்காக , தமிழக விவசாயிகள் உள்ளிட்ட 21.90 லட்சம் விவசாயிகள், குறைந்த பட்ச ஆதரவு விலையாக ரூ.48,766.12 கோடி பெற்றுள்ளனர்.
கடந்த 9ம் தேதி வரை 258.30 லட்சம் மெட்ரிக் டன் நெல்லை அரசு கொள்முதல் செய்துள்ளது. இது கடந்த ஆண்டு இதே காலத்தை விட 20.22% அதிகம். இதற்காக 21.90 லட்சம் விவசாயிகள், குறைந்தபட்ச ஆதரவு விலையாக ரூ.48,766.12 கோடியை ஏற்கனவே பெற்றுள்ளனர்.
மேலும், மாநிலங்களின் வேண்டுகோள்படி 45.10 லட்சம் மெட்ரிக் டன் பருப்பு கொள்முதல் செய்யவும் ஒப்புதல் வழங்கப்பட்டுள்ளது.
தமிழகம், ஆந்திரப் பிரதேசம், கர்நாடகா, கேரளாவிலிருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் ஒப்புதல் வழங்கப்பட்டுள்ளது.
கடந்த 9ம் தேதி வரை, 45282.30 மெட்ரிக் டன் பாசி பயிறு, உளுந்து, நிலக்கடலை, சோயாபீன்ஸ் ஆகியவற்றை ரூ.242.63 கோடி மதிப்பில் அரசு கொள்முதல் செய்துள்ளது. இதன் மூலம் தமிழகம், மகாராஷ்டிரா, குஜராத், ஹரியானா மற்றும் ராஜஸ்தான் மாநிலங்களைச் சேர்ந்த 26,352 விவசாயிகள் பயனடைந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1671741
-----
(Visitor Counter : 112
பிரதமர் அலுவலகம்
இந்தியா மாறுகிறது; ஏனெனில் இந்தியர்கள் மாற முடிவெடுத்துவிட்டனர்: பிரதமர்
சூரத்தில் நடைபெற்ற புதிய இந்தியா இளைஞர் மாநாட்டில் பிரதமர் மோடி உரை
சூரத்தில் நடைபெற்ற புதிய இந்தியா இளைஞர் மாநாட்டில் பிரதமர் திரு. நரேந்திர மோடி இளம் தொழில் வல்லுநர்களுடன் கலந்துரையாடினார். புதிய இந்தியா இளைஞர் மாநாட்டில் பிரதமர் மோடிக்கு பிரமாண்ட வரவேற்பு அளிக்கப்பட்டது.
நமது நாடு மாறிவருகிறது என்று கூறிய பிரதமர் மோடி, மேம்படுத்தப்பட்ட இந்தியாவை உருவாக்க வேண்டும் என்று மக்கள் முடிவேடுத்ததால்தான் இது சாத்தியமாகிறது என்று கூறினார். புதிய இந்தியா இளைஞர் மாநாட்டில் இன்று உரையாடிய பிரதமர், எதுவும் நடக்காது எதுவும் மாறாது என்ற மனப்பான்மை முன்பு இருந்தது. ஆனால், இன்று இது மாறியுள்ளது. அது வெளிப்படையாகத் தெரிகிறது. “ஒரு காலகட்டத்தில் ஏதும் மாறாது என்ற மனப்பான்மை மக்களிடம் இருந்தது. நாங்கள் வந்தவுடன் இந்த மனப்பான்மையை முதலில் மாற்றினோம் – இப்போது எல்லாம் மாற முடியும். இந்தியா மாறுகிறது, ஏனெனில் இந்தியர்கள் மாற முடிவெடுத்து விட்டனர்”, என்று அவர் கூறினார்.
இந்தியாவின் வலிமையை குறித்து பேசிய பிரதமர், “தீவிரவாதிகள் மும்பையில் தாக்குதல் நடத்தினர், அதன் பிறகு என்ன நேர்ந்தது? எங்கள் ஆட்சி காலத்தில், உரி தாக்குதல் நடந்தது, அதன் பிறகு என்ன நேர்ந்தது? இதுதான் மாற்றம். நமது ராணுவ வீரர்களின் மனதில் இருந்த அதே நெருப்பு பிரதமரின் மனத்திலும் இருந்தது, அதன் விளைவு துல்லியமான தாக்குதல் நடைபெற்றது. உரியில் நடைபெற்ற தீவிரவாத தாக்குதல் என்னை தூங்க விடவில்லை, அதன் பிறகு என்ன நடந்தது என்று அனைவருக்கும் தெரியும். இது தான் மாற்றம்.”, என்று கூறினார்.
கருப்பு பணத்திற்கு எதிராக அரசு எடுத்த முயற்ச்சிகள் மிகவும் தைரியமான மற்றும் தீர்க்கமான நடவடிக்கை ஆகும், என்று பிரதமர் கூறினார்.
பணமதிப்பிழப்பு நடவடிக்கைக்குப் பின் மூன்று லட்சம் நிறுவனங்களை மூடிவிட்டனர். கருப்புப் பணத்தை கட்டுப்படுத்த முடியும் என்று யாருமே நினைக்கவில்லை, என்று பிரதமர் கூறினார்.
“இந்திய மக்களின் உணர்வு மாறியுள்ளது, அது நாட்டையும் மாற்றும், எனக்கு அந்த நம்பிக்கை உள்ளது. முன்பு எல்லாவற்றையும் மக்களால்தான் செய்ய வேண்டும் என்று மக்கள் நினைத்தனர், ஆனால், நாங்கள் அதனை மாற்றியுள்ளோம். நாம் அனைவரையும் விட நாடு பெரியது”, என்று கூறினார்.
இன்று தான் பங்கேற்கும் நான்காவது பொது கூட்டம் இது, இருப்பினும் தான் சோர்வடையவில்லை என்று பிரதமர் கூறினார். “நான் சோர்வாக இல்லை, நீங்கள் சோர்வாக இருக்கிறீர்களா?” என்று மக்களை பிரதமர் கேட்க, உர்த்த குரலில் இல்லை என்று மக்கள் கூறினர்.
குஜராத்திற்கு, இன்று மேற்கொண்ட தனது ஒருநாள் பயணத்தில், பிரதமர் சூரத் விமான நிலைய முனையக் கட்டிடத்தின் விரிவாக்கப் பணிகளுக்கு அடிக்கல் நாட்டினார். மேலும், சூரத்தில் பல்வேறு வளர்ச்சி திட்டங்களைத் தொடங்கிவைத்தார். சூரத்தில் உள்ள ரசிலாபென் செவந்திலால் ஷா வீனஸ் மருத்துவமனையை நாட்டுக்கு அர்ப்பணித்தார். தண்டியில் உள்ள தேசிய உப்பு சத்தியாக்கிரக நினைவகத்தையும் அவர் நாட்டுக்கு அர்ப்பணித்தார்.
பிரதமர் அலுவலகம்
2016 ஆம் ஆண்டிற்கான பெண் சக்தி விருது பெற்ற பெண் சாதனையாளர்களுடன் பிரதமர் உரையாடல்
2016 ஆம் ஆண்டிற்கான நாரி சக்தி மற்றும் ஸ்த்ரீ சக்தி போன்ற பெண் சக்தி விருது பெற்ற பெண் சாதனையாளர்களை பிரதமர் திரு. நரேந்திர மோடி இன்று புது தில்லியில் சந்தித்து உரையாடினார்.
தனிப்பட்ட முறையிலும் அந்தந்த துறையில் புதிய வழிகாட்டும் வகையிலும் அவர்கள் செய்த முன்னோடி சாதனைகளை பிரதமர் அப்போது பாராட்டினார்.
ஒவ்வொரு ஆண்டும் இந்தியாவின் வளர்ச்சி எட்டு சதவிதமாக பதிவு செய்யப்பட்டால் அடுத்த 30 ஆண்டுகளில் இந்தியா உலகிலேயே மிக வளர்ந்த நாடாக மாறிவிடும் என்று பிரதமர் கூறினார். பெண்கள் அதற்கேற்றார் போல் திறன் கொண்டிருக்க வேண்டும், அப்போதுதான் அவர்கள் நமது இந்த இலக்கை அடைய பெரிதும் பங்காற்றுவார்கள் என்றும் அவர் கூறினார்.
நாடாளுமன்றத்தின் மக்களவையில் இன்று தாக்கல் செய்யப்பட்டுள்ள மகப்பேறு விடுப்பு மசோதா, ஊதியத்துடனான மகப்பேறு விடுப்பை 12 வாரத்தில் இருந்து 26 வாரமாக உயர்த்த உதவும் என்று குறிப்பிட்டார்.
மத்திய பெண்கள் மற்றும் குழந்தைகள் நலத் துறை அமைச்சர் திருமதி. மேனகா காந்தியும் இந்த சந்திப்பின் போது உடன் இருந்தார்.